સિઓલઃ છેલ્લાં ૭૦ વર્ષથી તણાવગ્રસ્ત ઉત્તર કોરિયામાં તંગદિલી વધવાની દહેશત છે. દ‌િક્ષણ કોરિયાએ જણાવ્યું છે કે ઉત્તર કોરિયાએ પોતાના પૂર્વીય સમુદ્ર કિનારેથી કેટલીયે મિસાઇલ તાકી હતી. એ જ રીતે જાપાને પણ જણાવ્યું છે કે આમાંથી ત્રણ મિસાઇલ અરબી સમુદ્રમાં પડી હતી. જાપાનના વડા પ્રધાન શિંજો આબેએ જણાવ્યું હતું કે ઉત્તર કોરિયાએ ચાર મિસાઇલનું પરીક્ષણ કર્યું છે જેમાંથી ત્રણ મિસાઇલ જાપાનના એકસકલુઝિવ ઇકોનોમિક ઝોનમાં જઇને પડી હતી. દ‌િક્ષણ કોરિયાના સંરક્ષણ મંત્રાલયે પણ જણાવ્યું છે કે ઉત્તર કોરિયાએ કેટલીયે મિસાઇલ તાકી છે જે ૧,૦૦૦ કિલોમીટર દૂર જઇને પડી હતી.